Kongsfjorden (Svalbard)

Kongsfjorden (engelsk: Kings Bay) er en fjord på vestkysten av Spitsbergen, i Oscar II Land på Svalbard. Den er 26 kilometer lang og varierer mellom 6 og 14 kilometer bred. Dybden er betydelig, midlere dyp er 100 meter og bunndyp på inntil 220-250 meter.
<ref>Wallace, M., et al: Impact of Arctic sea-ice retreat on zooplankton foraging behaviour and vertical carbon flux  - University of St Andrews, UNIS, m. fl, 2009.</ref>  Saliniteten er typisk 34-35 psu.
Avgrensningen ytterst er Kapp Mitra på Mitrahalvøya i nord, og Kvadehuken på Brøggerhalvøya i sør. Ut i Nordishavet fortsetter fordypningen i Kongsfjordrenna.

Den nordlige fjordarmen heter Krossfjorden, og strekker seg inn i Albert I Land og Haakon VII Land, mens selve Kongsfjorden skjærer inn sørøstover. Innerst i Kongsfjorden renner to isbreer ned i fjordbunnen: Kongsbreen (en del av Kronebreen), og isbreen Kongsvegen. Fjellene er opp til 1 000 meter høye i nord og 900 meter i sør. Det er i alt fire fyrlykter langs sørsiden av fjorden.

Øyene i fjorden er  den store Blomstrandhalvøya, og de langt mindre Loénøyane og Storholmen- de to sistnevnte i Kongsfjorden fuglereservat.

I sørvest, på østsiden av Brøggerhalvøya ligger kullfelt med den tidligere gruvebyen Ny-Ålesund, som nå er base for arktisk forskning og har flyplass. Kongsfjorden er populær blant turister. Gruveulykken i gruven drevet av selskapet Kings Bay i 1962 var grunnlaget for den såkalte Kings Bay-saken hvor Einar Gerhardsens tredje regjering måtte gå av.

Dette var en trygg ankringsplass som ble mye brukt av sel- og hvalskuter i eldre tider.

Det norske navnet er en oversettelse av det opprinnelige engelske navnet Kings Bay.. Besøkt 13. mars 2013

Marin flora og fauna
Kongsfjorden har en blanding av arktisk og atlantisk vann, med tilførsel av ferskvann og sedimenter fra smeltevarr av isbreer, hovedsakelig fra brefrontene av Kongsbreen. Vanntemperaturen synker aldri under frysepunktet, og produksjonen av fytoplankton (planteplankton som i både Adventfjorden og Rijpfjorden assosieres med sommeren (henholdsvis mai-juni og juli-august), starter i Kongsfjorden allerede i midten av april.Howe, J. A.; m.fl. Fjord Systems and Archives - Geological Society spesialpublikasjon nr 344, 1-3, 2010.

I fjorder som Adventfjorden og Rijpfjorden uten noen brefront, synker elveførte sedimenter raskere til bunnen og spres videre langs den, mens sedimenter som renner ut ved brefronter som i Kongsfjorden, bruker lengre tid på å synke og spres gjennom den pelagiske vannsøylen og kan vaskes flere kilometer bort fra brefronten.Zajaczkowski, Marek: «Sediment supply and fluxes in glacial and outwash fjords, Kongsfjorden and Adventfjorden, Svalbard», i: Polish Polar Research, volum 29 nummer 1 2008, s 59–72. Dette betyr at det er lite bentisk bunnliv i sørøstre Kongsfjorden. Det meste av mirkoorganismene i fjorden er pelagiske, med forekomster av alger, krill, og andre vanlige arktiske grupper. Som ellers på Svalbard, er kiselalger (diatomer) en viktig alge-gruppe som florerer også i denne fjorden sommerstid, i de øvre solrike, men næringsfattige overflatelagene.Hop, Haakon; et al: «Seasonal transition in water masses and plankton from Rijpfjorden in Svalbard to the Arctic Ocean » - presentasjon ved Arctic Frontiers i Tromsø, januar 2013.

Typiske atlantiske arter i fjorden er raudåte (Calanus finmarchicus), Pareuchaeta norvegica, Oithona atlantica, Themisto abyssorum, Thysanoessa, Heterorhabdus norvegicus, og Tomopteris helgolandica. Ved innsig av kalde strømmer fra nord dominerer de mere arktiske ishavsåte (Calanus glacialis), feitåte (Calanus hyperboreus), Metridia longa, Themisto libellula, og vingesnegl-artene Clione limacina og Limacina helicina.Howe, J. A.; m.fl. Fjord Systems and Archives - Geological Society spesialpublikasjon nr 344, 1-3, 2010.

I en norsk-britisk, komparativ studie av Rijpfjorden og Kongsfjorden 2006-08, viste det seg at det vanlige vertikale vandringsmønster som zooplankton framviser i vannsøylen, mot bunnsedimentene for å unngå predatorer, var tydelig om våren og sommeren men lite systematisk i de to fjordene sommerstid.Wallace, M., et al: Impact of Arctic sea-ice retreat on zooplankton foraging behaviour and vertical carbon flux  - University of St Andrews, UNIS, m. fl, 2009.</ref> Artsfordelingen var ulik med mye raudåte, feitåte og ishavsåte, amfipoder (Themisto), den 4 cm lange amfipoden Gammarus wilkitzkii - og mindre Eulalia, flerbørstemarkene Chaetognathi og Metridia longa i den nordvendte Rijpfjorden. Tilsvarende var det størst innslag av raudåte, feitåte, ishavsåte, Chaetognathi, Metridia longa - og mindre Themisto og Eulalia i den  vestvendte Kongsfjorden - hvor amfipoden Gammarus wilkitzkii var helt fraværende. Større omfang av havis gjør den biologiske primærproduksjonen mindre og dette reduserer den vertikale karbon-synkingen som er avgjørende for bentisk liv (bunnliv) i fjordene.<ref>Wallace, M., et al: Impact of Arctic sea-ice retreat on zooplankton foraging behaviour and vertical carbon flux  - University of St Andrews, UNIS, m. fl, 2009.

I 2002 hadde Kongsfjorden betydelig innsig av varm, atlantisk vann, i og med oppblomstringen dette året av  dinoflagellat-artene Protoperidinium conicum. Dominante arter av dinoflagellater er ellers den arktiske Islandinium minutum som lever i kalde arktiske vann, og mindre mengder Protoperidinium  og Spiniferites frigidus. I Rijpfjorden var det til sammenlikning den enda mer høy-arktiske Pentapharsodinium dalei'' som dominerte.Howe, J. A.; m.fl. Fjord Systems and Archives - Geological Society spesialpublikasjon nr 344, 1-3, 2010.

Verneområder
Kongsfjorden har en rekke verneområder, tre basert på sjøfugl og et mer generelt områdevern. Regnet fra nord er disse:
Guissezholmen fuglereservat, bestående av Guissezholmen i nord mot Krossfjorden.
Blomstrandhamna fuglereservat, helt nord på Blomstrandhalvøya.
Kongsfjorden fuglereservat som også er Ramsarområde, og utgjøres av Lovénøyane og Storholmen like øst for Ny-Ålesund.
Ossian Sars naturreservat innerst i fjordbotten mot Kongsbreen.

 Referanser 

Kategori:Fjorder på Spitsbergen